[{"text_idx": "#000000", "text": "'Prinder tai newydd yn cynyddu prisiau'"}, {"text_idx": "#000001", "text": "Mae prinder tai newydd yn y farchnad dai yn golygu bod prisiau tai Cymru ar gynnydd, yn o\u0302l gwaith ymchwil gan Sefydliad Brenhinol y Syrfewyr Siartredig (RICS)."}, {"text_idx": "#000002", "text": "Bu gostyngiad yn nifer y tai newydd aeth ar werth am y pedwerydd tro mewn pum mis yn o\u0302l RICS, er bod cynnydd yn nifer y bobl sydd yn chwilio am dai."}, {"text_idx": "#000003", "text": "O ganlyniad i'r gwahaniaeth rhwng y tai sydd ar werth a nifer y bobl sydd yn chwilio am dai newydd, fe welwyd cynnydd ym mhrisiau tai yn ystod mis Ionawr ac mae disgwyl y bydd y cynnydd yn parhau rhwng misoedd Chwefror ag Ebrill."}, {"text_idx": "#000004", "text": "Dywed RICS eu bod yn disgwyl i brisiau tai gynyddu o ryw 6% yn 2016."}, {"text_idx": "#000005", "text": "Dywedodd llefarydd RICS Cymru, Tony Filice: \"Mae wedi bod yn ddechrau prysur i'r farchnad dai yng Nghymru o ran gwerthu a nifer y tai sydd yn mynd ar werth. Mae'r dystiolaeth yn awgrymu bod y farchnad yn dynn wrth i fwy o brynwyr ymuno a\u0302'r farchnad."}, {"text_idx": "#000006", "text": "\"Mae hyn yn gwthio prisiau i fyny a'r disgwyl yw y bydd hyn yn parhau am y tro. Wrth i ni symud tuag at y gwanwyn, fe fyddwn efallai yn gweld cynnydd yn nifer y tai sydd ar werth. Os bydd hyn yn digwydd, fe fydd yn cynorthwyo'r galw am eiddo, gan gynyddu gwerthiannau a llacio'r pwysau ar brisiau tai.\""}, {"text_idx": "#000009", "text": "'Cymru wedi methu a\u0302 gwario \u00a3155m yn ystod Covid'"}, {"text_idx": "#000017", "text": "Pafiliwn 20,000 o seddi 1893... a'r ddyled ddaeth wedyn"}]